іере́й чте́тъ надъ водо́ю моли́тву сію̀: ҃е великоимени́тый, ѻ́ч҃е гдс̑а на́шегѡ іи҃са хрс̑та̀, творя́й чудеса̀ єди́нъ, ѝмже нѣ́сть числа̀:єгѡ́же гла́съ на вода́хъ мно́гихъ, єго́же ви́дѣвше во́ды убоя́шася, и смято́шася бє́здны и мно́жество шу́ма во́дъ:єгѡ́же путіѐ въ мо́ри и стєзѝ въ вода́хъ мно́гихъ, и стѡпы̀ твоя̂ не позна́ются:и́же креще́ніемъ єдиноро́днагѡ сн҃а твоегѡ̀ воплоще́ннагѡ, и сни́тіемъ на́нь прест҃а́гѡ дх҃а въ видѣ́ніи го́лубя и твои́мъ ѻте́ческимъ гла́сомъ іѻрда̂нскія струи̂ ѡст҃и́лъ єсѝ:тебѐ ны́нѣ смире́ннѡ недосто́йніи рабѝ твоѝ мо́лимъ и ми́ли_ся дѣ́емъ, послѝ благода́ть прест҃а́го дх҃а на во́ду сію̀, и небе́снымъ твои́мъ бл҃гослове́ніемъ бл҃гословѝ, ѡчи́сти и ѡст҃ѝ ю̀, и да́руй є́й бл҃года́ть и бл҃гослове́ніе іорда́ново и си́лу, вся̂ сквє́рны ѡчища́ющую, и вся́къ неду́гъ исцѣля́ющую, и бѣсѡ́въ и всѣ́хъ навѣ́тѡвъ и ко́зней и́хъ прогони́тельную